stanford-oval/wikipedia huggingface dataset:
אולג סליוקוב

| --- | --- |

 לידה:  21 במאי 1955 (בן 69) סראטוב, ברה"מ 
 מדינה:  רוסיה 
 השכלה:  האקדמיה הצבאית של המטכ"ל של צבא רוסיה  Ulyanovsk Tank School  אקדמיה הצבאית לכוחות שריון 
 השתייכות:  ברית המועצות, רוסיה
 תקופת הפעילות:  מ-1977 
 דרגה:   גנרל ארמייה
 עיטורים
 עיטור האומץ האישי  מדליית "200 שנה למשרד הבטחון"  מדליה להצטיינות בשירות הצבאי  מדליית הגבורה הצבאית  מדליה להנצחת 70 שנה לכוחות המזוינים של ברית המועצות  מדליית גנרל הצבא מרגלוב  מדליה להחזרת חצי האי קרים לרוסיה  Medal for Participation in Victory Day Military Parade  For distinguished service  מדליית המערכה הצבאית בסוריה  Medal «For Salvation in Commonwealth»  מדליה לציון 60 שנים לכוחות המזוינים של ברית המועצות  עיטור אלכסנדר נבסקי  מדליה להנצחת 50 שנים לניצחון במלחמת המולדת הגדולה 1941–1945  עיטור הכבוד של הפדרציה הרוסית  מסדר שירות המולדת בכוחות המזוינים הסובייטים, דרגה 3  מדלייה להנצחת 300 שנה לצי הרוסי  מדליה להנצחת 850 שנים לייסוד מוסקבה  מדליה על הישגים צבאיים  מדליה על שם ז'וקוב  מדליית השירות המצוין, דרגה 3  עיטור ההצטיינות למען המולדת דרגה רביעית  מדליית השירות המצוין, דרגה 2 
 
אולג לאונידוביץ' סליוקוב (ברוסית: Олег Леонидович Салюков; נולד ב־21 במאי 1955) הוא איש צבא רוסי בדרגת גנרל ארמייה, מפקד כוחות היבשה הרוסיים מ-2 במאי 2014.
ביוגרפיה

אולג סליוקוב נולד ב-21 במאי 1955 בעיר סראטוב במשפחתו של איש צבא. אבא - ליאוניד איבנוביץ' סליוקוב (1920–2006), קצין בדרגת מייג'ור גנרל, השתתף במלחמת המולדת הגדולה.
סליוקוב גדל בעיר פנזה, ב-1972 סיים את בית הספר התיכון מס' 6 של פנזה בהוראת מספר מקצועות באנגלית.
בשנת 1985 סיים את לימודיו באקדמיה הצבאית לכוחות השריון ע"ש מרשל ברית המועצות מלינובסקי (אנ') בהצטיינות.
בשנת 1996 סיים את לימודיו באקדמיה הצבאית של המטה הכללי הרוסי.
שירת כמפקד מחלקה, מפקד פלוגה, מפקד מטה, ומפקד גדוד במחוז הצבאי קייב (אנ').
ב-10 בדצמבר 2010, בצו של נשיא הפדרציה הרוסית דמיטרי מדבדב, הוא מונה לסגן ראש המטה הכללי הרוסי.
סליוקוב פיקד על מצעדים צבאיים בכיכר האדומה במוסקבה ביום הניצחון (9 במאי) בשנים 2022-2014.
ב-22 בפברואר 2019, אולג סליוקוב קיבל את דרגת גנרל ארמייה. הוא הפך לאיש צבא ה-65 בהיסטוריה של רוסיה המודרנית שקיבל דרגה צבאית זו.
הערות שוליים

↑  Р. И. А. Новости, Сухопутные войска России получили нового командующего, РИА Новости, ‏20140506T1050 (ברוסית)
↑  https://structure.mil.ru/management/combatant_arms/more.htm?id=10336066@SD_Employee
↑  Р. И. А. Новости, Главком Сухопутных войск Салюков получил звание генерала армии, РИА Новости, ‏20190222T1239 (ברוסית)
ערך זה הוא קצרמרבנושא רוסים ובנושא אנשי צבא. אתם מוזמנים לתרום לוויקיפדיה ו.
אורניתוכירואידה

| אורניתוכירואידה |
| --- | --- |
שלד של קוואצלקואטלוס  שלד של אנהגוארה
תקופה
קרטיקון תחתון-קרטיקון עליון 130–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
קבוצה:: אורניתוכירואידה
שם מדעי
 Ornithocheiroidea ‏ג'ונגג'יין, 1964

אורניתוכירואידה (שם מדעי: Ornithocheiroidea) הוא ענף של פטרוזאורים מתת-סדרת הפטרודקטיליים, הכולל את מרבית מיני הפטרודקטיליים. הקבוצה הוגדרה ב-1870 בידי החוקר הארי סיילי, אך בוטלה. בשנת 1994 הוחזרה בידי החוקר כריסטופר בנט והוגדרה מחדש ב-2003 בידי אלכסנדר קלנר.
זוהי קבוצה גדולה של בעלי חיים מעופפים ענקיים הכוללים סוגים מרשימים וגדולים מאוד כמו הקוואצלקואטלוס הענקי, הפטרנודון, האורניתוכיירוס והאיסטיודקטילוס. הם היו בעלי מקור רחבים, מוארכים וחסרי שיניים ובעלי צווארים ארוכים.
המינים בקבוצה זו מחולקים לשני ענפים: הפטרנודונטיה, שהיו בעלי כרבולות גבוהות כמו אצל הפטרנודון, ואצל חלקם גם שיניים ארוכות וחדות, ואצל הניקטוזאוריים, והאז'דרכואידה שהיו גבוהים, בעלי צווארים ארוכים ועדינים ומקור ארוך ועבה כמו אצל המרבו, אף שלחלקם היו שיניים בלסתם.
מינים אלה עופפו לאורך מרבית היבשות, בעיקר סביבות אמריקה הדרומית ומזרח אסיה החל מהקרטיקון התחתון שלפני 130 מיליון שנה עד לסוף תקופת הדינוזאורים לפני 66 מיליון שנה.
מיון

סוג ללא מקור Piksi
קבוצה אז'דרכואידה (Azhdarchoidea)
קבוצה Tapejaromorpha
משפחה טפג'ריים (Tapejaridae)
קבוצה נאואז'דרכואידה (Neoazhdarchia)
קבוצה Dsungaripteromorpha
משפחה דסונגריפטריים (Dsungaripteridae)
משפחה תלסודרומיים (Thalassodromidae)
קבוצה Neopterodactyloidea'
משפחה אז'דרכיים (Azhdarchidae)
משפחה כאוינגופטריים (Chaoyangopteridae)
קבוצה פטרנודונטיה (Pteranodontia)
משפחה ניקטוזאוריים (Nyctosauridae)
קבוצה פטרנודונטואידה (Pteranodontoidea)
משפחה פטראנודוניים (Pteranodontidae)
קבוצה Ornithocheiromorpha
משפחה Lonchodectidae
קבוצה Lanceodontia
משפחה איסטיודקטיליים (Istiodactylidae)
קבוצה Anhangueria
משפחה בוראופטריים (Boreopteridae)
משפחה Hamipteridae
קבוצה Targaryendraconia
משפחה Cimoliopteridae
משפחה Targaryendraconidae
קבוצה Ornithocheirae
משפחה אנהגואריים (Anhangueridae)
משפחה אורניתוכיריים (Ornithocheiridae)
אוטה ברהה

| --- | --- |

 לידה:  2 באוקטובר 1518 טירת טוסתרופ, שוודיה 
 פטירה:  9 במאי 1571 (בגיל 52) Kärnan, שוודיה 
 מדינה:  ממלכת דנמרק 
 בן או בת זוג:  באטה בילה 
 
אוטה טייסן ברהה (בדנית: Otte Thygesen Brahe; ‏2 באוקטובר 1518 – 9 במאי 1571) היה אציל דני, בן לאחת המשפחות המשפיעות ביותר בדנמרק באותה התקופה. אוטה ידוע במיוחד כאביו של האסטרונום טיכו ברהה ובשל האחוזה שייסד – טירת קנוטסתורפ. היה אביר מסדר הפיל.
חיי משפחה

אוטה נולד בטירת טוסתרופ לטי ברהה וסופי ראד.
אוטה נשא לאישה את באטה בילה בשנת 1544. גם באטה הייתה אצילה דנית ממעמד זהה לזה של אוטה, ולשניים היו חוות, יערות ואדמות רבות בערים דניות כגון קופנהגן. את הטירה בנה במאה ה-16 ובנייתה נשלמה בשנת 1550.
חיי משפחה > ילדיו של אוטה

ליזבת' ברהה – נולדה ב-10 בספטמבר 1545 בטירת קנוטסתורפ. נישאה לויטסקול קלוסטר. נפטרה ב-30 באוקטובר 1563.
מרגרט ברהה – נולדה ב-1545 בטירת קנוטסתורפ.
טי ברהה – נולד ב-14 בדצמבר 1546 בטירת קנוטסתורפ. נפטר ב-24 באוקטובר 1601. נחטף ושינה את שמו לטיכו.
נילס ברהה – נולד ב-15 בדצמבר 1546 בטירת קנוטסתורפ. נפטר בטרם מלאו לו שבעה ימים.
סטין ברהה – נולד ב-21 בדצמבר 1547 בסקונה. נפטר ב-11 באפריל 1620.
מרין ברהה – נולדה ב-5 במאי 1549 בטירת קנוטסתורפ.
אקסל ברהה – נולד ב-28 במאי 1550 בטירת קנוטסתורפ. נפטר ב-14 באוגוסט 1616.
מרגרטה ברהה – נולדה ב-22 באוקטובר 1551 בטירת קנוטסתורפ. נפטרה ב-10 במרץ 1614.
קירסטן ברהה – נולדה ב-26 באוקטובר 1552 בטירת קנוטסתורפ. נפטרה ב-1 במאי 1566.
יורגן אוטסן ברהה – נולד ב-19 בפברואר 1544 בטירת קנוטסתורפ. נפטר ב-4 בפברואר 1601.
קנוד ברהה – נולד ב-24 באוגוסט 1555 בטירת אלבורגוס. נפטר ב-3 בפברואר 1615.
סופי ברהה – נולדה ב-1556 נפטרה ב-1643.
טיכו נולד בטירת קנוטסתורפ, שבסקונה דנמרק (כיום דרום שוודיה) בשם טיגה אוטסן ברהה.
כשהיה בן שנתיים, בשנת 1548, נחטף בידי דודו יורגן ברהה ונלקח לטירת טוסתרופ וכשהייה נער שינה את שמו לטיכו.
ישנה סברה שטוענת כי אוטה הבטיח לאחיו שהיה חשוך ילדים את אחד מבניו, הזמן עבר ואוטה לא עמד בהבטחתו ולכן יורגן החליט לפעול וחטף את טיכו. אף על פי שבנם נחטף, אין עדויות כי אוטה ברהה ואשתו התאמצו להשיב אליהם את בנם.
אוטה לא רצה שחמשת בניו יבזבזו את זמנם וילמדו לטינית, אלא רצה שיגדלו להיות שרי צבא. הוא דאג לאמן את בניו בלחימה בחרב וסייסות.
חייו הפוליטיים

כאמור, אוטה היה בן למשפחה מבוססת ביותר באליטה הדנית. מתוקף מעמדו הרם וכדי להרחיב את טירתו שרף את יבוליהם של 7 איכרים והבריח אותם אל היער. אוטה היה בן ברית קרוב של מלך דנמרק ומאוחר יותר הפך להיות מושל הלסינבורג (כנראה בהשפעתו של פדר אוקס). משנת 1563 היה אוטה לאוליגרך, אחד מ-20 אנשים ששלטו בדנמרק.
מותו

בסוף שנת 1570 אוטה חלה מאוד ומת במאי 1571. בעזבונו של אוטה הייתה טירת קנוטסתורפ, 500 חוות, 60 קוטג'ים 14 טחנות קמח ובתים בקופנהגן.
ראו גם

באטה בילי
טיכו ברהה
טירת קנוטסתורפ
לקריאה נוספת

ג'. ל. אי. דרייר, Tychonis Brahe Dani Opera Omnia
אטלנטוזאורוס

| אטלנטוזאורוס |
| --- | --- |
 איור מ-1886 של אטלנטוזאורוס בהשוואה לפיל
תקופה
יורה עליון, 150 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: דיפלודוקיים
סוג:: אטלנטוזאורוס
מין:: Atlantosaurus montanus
שם מדעי
 Atlantosaurus

אטלנטוזאורוס (שם מדעי: Atlantosaurus שפירושו "לטאת אטלס)") הוא סוג של דינוזאור זאורופוד ממשפחת הדיפלודוקיים, שחי במשך שלהי היורה שלפני 150 מיליון באמריקה הצפונית. המאובנים שלו התגלו בתצורת מוריסון שבקולורדו והוא הוגדר למדע ב-1877 בידי החוקר עותניאל צ'ארלס מארש וכלל מין אחד - Atlantosaurus montanus. עם זאת כיום רואים בו טקסון מוטל בספק.
ממצאי האטלנטוזאורוס התגלה בתצורה בקולורדו על ידי החוקר ארתור לייק במשך מלחמת העצמות שהתחוללה בין עותניאל מארש לאדוארד דרינקר קופ. הדגימות ממנו הועברו לאוניברסיטת ייל בקונטיקט ושם נחקרו בידי מארש. במקור נקרא בשם טיטאנוזאורוס, אך שם זה ניתן לסוג אחר של זאורופוד ומארש החליף את שמו לאטלנטוזאורוס - על שם הטיטאן אטלס שהחזיק את העולם במיתולוגיה היוונית. הוא העריך את אורכו ב-35 מטר בקירוב.
ממצאיו של דינוזאור זה משוערים על סמך החוליות ועצמות החזה הארוכות, ואולם כיום רוב החוקרים רואים בהם שרידים של דינוזאור קרוב - האפטוזאורוס שחי באותו אזור באותו זמן והסוג מוטל בספק.
איילה לירן

| --- | --- |
אין תמונה חופשית
 מידע אישי
 לידה:  16 באוגוסט 1975 (בת 49) 
 עמדה:  חלוץ 
 
איילה לירן (נולדה ב-16 באוגוסט 1975) היא שחקנית כדורגל ישראלית-בריטית אשר שיחקה בעמדת החלוץ. היא וייצגה את נבחרת בריטניה בדאייה.
קריירה

לירן זכתה בגביע הליגה הלאומית לנשים 1995/1996 עם וומבלי ליידיס. בגמר מול דונקסטר בלס היא השיגה פנדל בזמן פציעות כדי להשוות את המשחק ל-2–2; לאפשר לוומבלי לנצח בפנדלים. לאחר שלא שותפה בתבוסה בגמר גביע הנשים של וומבלי 1997 מול לביאות מילוול למרות שהייתה בסגל, לירן חתמה ביריבה של ליגת העל לנשים בליגה הלאומית, קרוידון.
משם לירן המשיכה לליגה הלאומית עם סאות'המפטון סיינטס בשנת 2000. היא גם ייצגה את תאצ'אם לפני שהצטרפה לקבוצת הנשים של בראקנל טאון. לאחר שהתגברה על פציעה חמורה בברך, המשיכה לירן לשחק בקבוצה משנת 2011.
לירן זומנה על ידי נבחרת הנשים של ישראל וכבשה 12 שערים, כולל שתי הופעות בהעפלה למונדיאל הנשים 2003.
בשנת 2001 החלה לירן להתחרות בדאייה וייצגה את בריטניה באליפות העולם ברחיפה לנשים ב-2009 בסגד. לאחר שהובילה בחלק גדול מהתחרות היא סיימה במקום הרביעי. בתחרות 2011 בשוודיה זכתה לירן במדליית כסף. בשנת 2013 באליפות העולם ברחיפה לנשים בצרפת לירן זכתה שוב במדליית כסף לאחר שהובילה בתחילת היום האחרון. היא ייצגה את בריטניה בקבוצת המועדונים בנבחרת הבריטית המלאה (לא נבחרת הנשים) באליפות אירופה ברחיפה 2017 בצ'כיה.
הערות שוליים

↑  Pete Davies (11 במרץ 1996). "Wembley's flair rewarded in shoot-out". The Independent. {{cite news}}:  (עזרה)
↑  Mike Rowbottom (5 במאי 1997). "Football: Lionesses bring pride to Millwall". The Independent. {{cite web}}:  (עזרה)
↑  Colin A. Aldis. "ENGLAND Clubs 1997–1998 Season". WomenSoccer.com. אורכב מ-המקור ב-28 בספטמבר 2011. נבדק ב-30 ביולי 2011. {{cite web}}:  (עזרה)
↑  "Ayala C-een at her best". Get Reading. 21 ביולי 2001. {{cite news}}:  (עזרה)
↑  "Ayala Liran Member Details". Bracknell Town Ladies. אורכב מ-המקור ב-31 במרץ 2012. נבדק ב-23 באוגוסט 2011. {{cite news}}:  (עזרה)
1 2  Pete Masson (2 ביולי 2009). "Ayala Liran". British Gliding Team. אורכב מ-המקור ב-29 בספטמבר 2011. {{cite news}}:  (עזרה)
↑  Pete Masson (28 ביוני 2011). "Team GB World Championship Silver Medal". British Gliding Team. ארכיון מ-16 ביולי 2011. {{cite news}}:  (עזרה)
↑  "Club Class Results after final day at WWGC Issoudun". אורכב מ-המקור ב-18 ביולי 2013. נבדק ב-17 ביולי 2013. {{cite web}}:  (עזרה)
↑  "European Gliding Championships 2017". אורכב מ-המקור ב-4 באוגוסט 2017. נבדק ב-4 באוגוסט 2017. {{cite web}}:  (עזרה)
אטלנטה דרים

אטלנטה דרים (באנגלית: Atlanta Dream ובתרגום חופשי: "חלום אטלנטה") היא קבוצת כדורסל אמריקאית המשחקת בליגת כדורסל הנשים WNBA. הקבוצה נוסדה בשנת 2007 ומשחקת בבית המזרחי של הליגה. הקבוצה מארחת את משחקיה הביתיים באצטדיון פיליפס ארנה אשר בעיר אטלנטה, ג'ורג'יה, בו משחקת גם קבוצת הכדורסל אטלנטה הוקס.
אל-ויזיה

| --- | --- |

 טריטוריה:  המנדט הבריטי המנדט הבריטי
 שטח:  6,361 קמ"ר
 אוכלוסייה:  ‏
  ‑ בכפר:  100 (1945)
 קואורדינטות:  33°00′04″N 35°34′37″E﻿ / ﻿33.00110833°N 35.57682222°E﻿ / 33.00110833; 35.57682222 
 he
אל-ויזיה (בערבית: الويزية) היה כפר ערבי בנפת צפת. רוב תושבי הכפר היו חקלאים בדואים. הכפר חרב במהלך מלחמת העצמאות.
מיקום הכפר

הכפר היה ממוקם 8.5 קילומטר צפון מזרחית לצפת. הכפר נמצא דרומית מזרחית לחורבת ירדה.
היסטוריה

במפקד אוכלוסין 1922 של ארץ ישראל שערכו הבריטים, היו באל-ויזיה 30 תושבים, כולם מוסלמים.
בשנת 1945 התגוררו בכפר מאה תושבים מוסלמים. שטח הכפר באותה עת היה 6,361 דונם. מתוכם השתמשו הערבים ב-795 דונמים לחקלאות וב-1,623 דונם נוספים לבנייה 2,114 דונם סווגו כ"בלתי ניתנים לטיפול". הכפר נהרס במהלך מלחמת העצמאות ב-1 במאי 1948, על ידי הגדוד הראשון של הפלמ"ח, במסגרת מבצע יפתח.
הערות שוליים

↑  Khalidi, 1992, p. 503
↑  Barron, 1923, Table XI, Sub-district of Safad, p. 42
↑  Government of Palestine, Department of Statistics. Village Statistics, April, 1945. Quoted in Hadawi, 1970, p. 120
↑  Government of Palestine, Department of Statistics. Village Statistics, April, 1945. Quoted in Hadawi, 1970, p. 170
ערך זה הוא קצרמרבנושא יישובים. אתם מוזמנים לתרום לוויקיפדיה ו.
אוקסינודונים

| אוקסינודונים |
| --- | --- |

תקופה
,אמצע פלאוקן-סוף האאוקן 60.2–33.9 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: Oxyaenodonta
משפחה:: אוקסינודונים
שם מדעי
 Oxyaenidae

איור של פטריופליס.
אוקסינודונים (שם מדעי Oxyaenidae) היא משפחת טורפים נכחדת מסדרת הקראודונטים הקדומים שהיו קרובי הטורפים המודרניים. הם חיו באירואסיה ביערות והערבות הקדומים.
בני משפחה זו שחיו בתקופת הפלאוקן עד סוף האאוקן, היו יצורים קטנים שדמו לנמיות או לחתוליים והיו קטנים וגמישים. מבנה לסתותיהם היה חזק ונועד לרסק את עצמות טרפם ולאו דווקא לחתוך את הבשר.
חלקם דמו מעט לחתולים והם נעו על כפות רגליהם. אחרים דמו יותר לנמיות ונעו עם כל הכף על הקרקע. רובם היו קטנים אך הגדול ביניהם השרקסטודון היה הגדול בבני הסדרה והגיע למשקל של 800 ק"ג.
מיון

תת-משפחה Ambloctoninae
סוג Ambloctonus
סוג Dipsalodon
סוג Dormaalodon
סוג פלאוניקטיס (Palaeonictis)
תת-משפחה Oxyaeninae
סוג Dipsalidictis
סוג מלפליס (Malfelis)
סוג אוקסיאהינה (Oxyaena)
סוג פטריופליס (Patriofelis)
סוג Protopsalis
סוג שרקסטודון (Sarkastodon)
תת-משפחה Tytthaeninae
סוג Tytthaena
תת-משפחה Machaeroidinae
סוג Apataelurus
סוג מכיירואידס (Machaeroides)
אולג מאליס

| --- | --- |

 לידה:  14 בדצמבר 1974 (בן 49) מוסקבה, ברה"מ 
 מדינה:  ברית המועצות, רוסיה 
 השכלה:  Moscow State Aviation Technological University 
 
אולג אדולפוביץ' מאליס (ברוסית: Олег Адольфович Малис; נולד ב-14 בדצמבר 1974) הוא איש עסקים רוסי, מייסד, שותף מנהל של קבוצת חברות Solvers (רו'). החל מאוקטובר 2011 נשיא קונגרס הקהילות היהודיות הדתיות והארגונים הדתיים של רוסיה.
ביוגרפיה

אולג מאליס נולד ב-14 בדצמבר 1974 במוסקבה. אח בכור - אלכסנדר (רו'), נשיא Euroset (אנ') מאז 2009.
מאליס הוא בוגר האוניברסיטה הטכנית הממלכתית המוסקבאית לתעופה ע"ש ציולקובסקי (אנ').
ב-1995, יחד עם אחיו אלכסנדר, הקים את קבוצת החברות Corbina Telecom (רו'). כיהן כסגן נשיא.
בשנת 2003 אולג מאליס מונה לסגן נשיא בכיר בגולדן טלקום (אנ'), שם היה אחראי על אסטרטגיה ומיזוגים ורכישות.
עסקי פיתוח נדל"ן

בשנת 2012 הקים את חברת Solvers Estate (רו'), שעיקר פעילותה הוא יישום פרויקטי נדל"ן בעיר מוסקבה, לרבות מתחם העסקים אימפריה, המתחם הרב-תכליתי אימפריה-2 ואחרים. אולג מאליס הוא בעל המניות העיקרי של PJSC "סיטי" (חברת הניהול של "מוסקבה סיטי").
הערות שוליים

↑  Основатель «Корбины» возглавил еврейскую религиозную организацию, CNews.ru (ברוסית)
↑  Олег Малис выкупил у Дерипаски долю в «Москва-Сити», Forbes.ru (ברוסית)
ערך זה הוא קצרמרבנושא אישים ובנושא כלכלה. אתם מוזמנים לתרום לוויקיפדיה ו.
אוטגאווה קוניושי

| --- | --- |

 לידה:  1 בינואר 1798 Nihonbashi, אדו, יפן 
 פטירה:  14 באפריל 1861 (בגיל 63) Gen'yadana, אדו, יפן 
 מקום קבורה:  Daisen-ji 
 תקופת הפעילות:  מ-1814 
 תחום יצירה:  ציור, הדפס 
 זרם באמנות:  אוקיו-אה 
 הושפע על ידי:  אוטגאווה טויוקוני, Katsukawa Shuntei, Tsutsumi Torin III 
 צאצאים:  Utagawa Yoshitori-jo, Utagawa Yoshi-jo 
 
דמות הירואית מתוך הסדרה "מאה ושמונה גיבורים בני ארצנו".
זהו שם יפני; שם המשפחה הוא .
אוטגאווה קוניושי (ביפנית: 歌川 国芳‏; 1 בינואר 1797 – 14 באפריל 1862) היה צייר, אמן הדפסי עץ ומאייר ספרים יפני, מאומני האוקיו-אה הגדולים. מיוחסות לו למעלה מעשרים אלף דוגמאות שונות של הדפסי עץ שאותן עיצב. קוניושי היה אחד משלושת האמנים הבולטים והפעילים ביותר שהיו בתקופת אדו המאוחרת ביחד עם אוטגאווה קוניסאדה ואוטגאווה הירושיגה. כבן הכרך העירוני הגדול של אדו וכבנו של אומן לצביעת משי, השתייך למעמד בעלי המלאכה ולאנשי המעמד העירוני, הצ'ונין, שהתפתח באותה תקופה, צבר עוצמה והשפיע על האמנות והציור היפני במידה רבה.
ילדותו ותקופת חניכותו (1798- 1814)

בילדותו נקרא יושיזו (Yoshizo) או יושיבארו (Yoshibaro) אך שמו הפרטי שליווה אותו במשך חייו היה איקוסה מגוסבורו (Ikusa Magosaburo).
קוניושי נחשף לעולם הצבעים והיצירה מגיל צעיר, כשסייע לאביו בעבודתו בצביעת משי. הכשרתו כצייר החלה ככל הנראה בגיל עשר, אך באופן רשמי רק בגיל 13, לאחר שהחל ללמוד בסטודיו של טויוקוני (Toyokuni), שהשתייך לאסכולת אוטגאווה (Utagawa). שם הוכשר לצייר את הנושאים הפופולריים של אותה תקופה, שכללו פורטרטים של שחקני תיאטרון ׁ(יפנית: יקושה-אה, Yakusha-e) וציורים של נשים יפות ביג'ין-גה (Bijin-ga) על פי הסגנון של אסכולת אוטגאווה. באותה תקופה הושפע גם מסגנונו של חברו לסטודיו קוניאנו (Kuniano) שהתמחה בציור סיני קלאסי ועודד את קוניושי לפתח סגנון עצמאי מחוץ למסגרת הנוקשה שהכתיבה אסכולת אוטוגאווה.
בגיל 17 קיבל את שמו המקצועי - קוניושי, והוכר כאומן עצמאי בתוך אסכולת אוטוגאווה.
ראשית הדרך (1814- 1830)

בתחילת הקריירה לא נבדל קוניושי מציירים אחרים שהשתייכו לאסכולת אוטגאווה ולא בלט במיוחד. הוא אייר ספרים והרבה לצייר וליצור הדפסים של סצנות תיאטרון ידועות. במשך הזמן ביסס את מעמדו האמנותי והכלכלי והחל לצייר טריפטיכונים שעסקו בדמויות הרואיות מן הפולקלור היפני, כגון "מארבו של קידומארו" (Kidomaru in Ambush), "ראיקו ועכביש האדמה" (Raiko and the Earth-Spider), "רוח הרפאים של יושיהירה במפלי נונוביקי" (The Ghost of Yoshihira at the Nunobiki Waterfall) ועוד. בתקופה זו פרסם תמונות של גיבורים יפנים ללא כותרת והלך ופיתח בהדרגה את סגנונו הנועז והחדשני.
פריצת הדרך של קוניושי הייתה בשנת 1827, כאשר פרסם את התמונות הראשונות בסדרה שנקראה "גדת המים" (יפנית: סויקודן - Suikoden), ותיארה את מאה ושמונה גיבורי הרומן הסיני בן תקופת מינג "גדת המים", אשר תרגומו ליפנית על ידי הסופר טקיזאווה באקין (Bakin Takizawa) זכה להצלחה. הדמויות המתוארות בציורים אלה הן של גיבורי הרומן - שודדים אדירי ממדים הנאבקים באויב. לבושם המרהיב, כלי הנשק המיוחדים שלהם וגופם המקועקע מכף רגל ועד ראש העניקו לתמונות את החדשנות שהפכה אותו לאמן פופולרי ובולט בזמנו. הצבעים שבהם השתמש, כמו גם הנופים והרקע שבתמונות, מעידים על ההשפעה האירופית שהחלה לחלחל ליצירתו של קוניושי. בעקבות הצלחתה של סדרת התמונות, יצר קוניושי סדרת תמונות נוספת שנקראה "גדת המים של ארצנו" - הונצ'ו סויקודן (Honcho Suikoden), "מאה ושמונה גיבורים יפנים" אשר צוירו באותו סגנון עז.
התקופה הבוגרת (1830- 1852)

ההצלחה ביססה את מעמדו של קוניושי כאומן מהשורה הראשונה והובילה לכך שמרבית יצירתו החל מ-1830 נשתמרה. בתקופה זו יצר תמונות בכל הנושאים שצוירו באוקיו-אה (Ukiyo-e) וזכה להכרה אמנותית ולהצלחה כלכלית. תמונותיו כוללות הן פורטרטים בודדים והן טריפטיכונים, ומתארות נושאים הקשורים בסצנות מעולם התיאטרון, נשים יפות, נופים, העולם הימי, מיטטה-אה, תמונות של גיבורים, תמונות אימה של רוחות רפאים ודמויות דמוניות וגם חתולים.
תמונות הגיבורים שלו זכו להצלחה רבה על הרקע הפוליטי הבלתי יציב של תקופתו, בין השאר משום שבחר להציג את דמויות השודדים האנטי-ממסדיות כגיבורים נערצים, ובשל העובדה שבחר לצייר אותם כשהם מקועקעים, מנהג שהיה רווח בקרב בני המעמדות הנמוכים ולא בקרב בני הסמוראים - השליטים של התקופה. הדוגמאות של הקעקועים של דמויותיו השפיעו רבות על עיצובו של סגנון הקעקועים היפני, הפופולרי עד היום. באמצעות תמונותיו הביע טענה חברתית ופוליטית חתרנית וטען שהגיבורים האמיתיים בחברה היפנית הם בני המעמד העירוני שאליו השתייך ולא בני המעמד הסמוראי – דבר שניתן לראות בציורי הגיבורים המקועקעים שאינם סמוראים.
הביקורת נעשתה במרומז מאחר שבמשטר השוגונט הייתה הביקורת הפוליטית אסורה, וכל התמונות והספרים שהוצאו לאור נמצאו תחת צנזורה. עם זאת, קוניושי נענש ונקנס על ידי הצנזורה במסגרת "הרפורמות של טמפו" (Tempo Reforms) בקיץ 1843, על כך שהביע ביקורת פוליטית בציורו הנודע "מינאמוטו יורימיצו ועכביש האדמה" (Minamoto Yorimitsu and the Earth Spider).
מתמונותיו הבולטות: מראות מעיר הבירה, "ביוגרפיה מצוירת של ניצ'ירן" (Abridged biography of Nichiren), "מראה של עשרים וארבע דמויות מופת של כיבוד אבות" (Mirror of the twenty four paragons of filial piety), "תמונות אוקיו-אה מקבילות לפרקים של מעשה גנג'י" (Ukiyo-e parallels to the chapters of Genji) ועוד סדרות, טריפטיכונים ותמונות בודדות רבות.
בכמה מן הסדרות שיתף פעולה ויצר ביחד עם הירושיגה וקוניסדה, כמו בסדרות התמונות העוסקות בגנג'י ובאנתולוגיית אוגורה (Ogura hyakunin isshu) של "מאה שירים מאת מאה משוררים" המכילות סצנות הלקוחות מעולם הספרות והתיאטרון. התמונות נמכרו לקהל הרחב בתקופה שבה נאסרו הצגות בתיאטרון הקבוקי ושימשו כתחליף לחובבי התיאטרון. שיתוף הפעולה בין שלושת האמנים ממחיש את שיתוף הפעולה הרחב שהתקיים בתקופת אדו בין אמנים ובתי הוצאה לאור שפעלו בתחום האוקיו-אה וביקשו לספק את הביקוש המסחרי הרב של הציבור.
אחד הנושאים בהם עסק קוניושי בתמונותיו היה חתולים. הוא השתמש בהם כדמויות מואנשות המתארות אנשים בשיגרה, בסצנות גבורה ובהפקות תיאטרון. הוא תיאר חתולים בזמן שהם ישנים, משחקים, מתנקים, מתרפסים בפני בעליהם ועושים את צורכיהם. קוניושי אף הכניס דמות של חתול לכל אחד מחמשת הדיוקנים העצמיים שצייר.
בעשור האחרון לחייו שמר קוניושי על מעמדו הרם בעולם האוקיו-אה, אך יצר פחות וחידש פחות מבחינה אמנותית. הוא יצר עבודות אמנותיות עבור מקדשים והמשיך לצייר סדרות של תמונות וטריפטיכונים, ביניהם "היסטוריה פופולרית של שלוש הממלכות" (Popular history of the Three Kingdoms) המבוססת על נושאים מתוך רומן היסטורי נודע המתאר את המלחמות הגדולות שהתרחשו בסין בתקופה של נפילת שושלת האן במאה השלישית לספירה.
תלמידיו הבולטים של קוניושי

שני תלמידיו הבולטים של קוניושי הם יושיטורה (Yoshitora), שפעל בעיקר בשנים 1850- 1880; ויושיקאזו (Yoshikazu), שפעל בעיקר בין 1850- 1870. אלו התקרבו אליו יותר מכולם בסגנונם ובמיומנותם. גם בתו הבכורה אצ'ו (Acho) למדה אצלו והגיעה לרמה אמנותית גבוהה; על התמונות שיצרה חתמה בשם יושיטוריג'ו (Yoshitorijo).‏
לקריאה נוספת

Robinson B.W., Kuniyoshi, London 1961
Robinson B.W. Kuniyoshi, The warrior prints, Ithaca, NY : Cornell University, 1982
Weinberg, David R. Kuniyoshi : the faithful samurai / David R. Weinberg ; foreword B.W. Robinson ; translations and essay Alfred H. Marks. Leiden : Hotei Publishing, 2000.
הערות שוליים

↑  Robinson B.W., Kuniyoshi, London 1961, p.5
1 2  Oxford Art Online: Biography of Utagawa Kuniyoshi
↑  Robinson B.W., Kuniyoshi, London 1961, pp.6-8
↑  Robinson B.W., Kuniyoshi, London 1961, pp.9-13
↑  The British Museum Website:
↑  Robinson B.W., Kuniyoshi, London 1961, pp. 9-19
↑  Robinson B.W., Kuniyoshi, London 1961, pp. 19-24
↑  Robinson B.W., Kuniyoshi, London 1961, p.11
| --- | --- |
בקרת זהויות :  NLI: 987007269446205171  PLWABN: 9810659586005606  AAG: 678  BIBSYS: 10012149  BNE: XX842742  BnF: cb13177856q (data)  CiNii: DA00555049  GND: 118725408  ISNI: 0000 0001 0885 8077  KulturNav: dee8798f-4e74-493e-b95c-4dcd0d14d9d2  LCCN: n50048105  LNB: 000297991  NDL: 00272457  NGV: 3319  NKC: jn20000720138  NLA: 35670659  NLK: KAC2020H9314  NTA: 068347715  RERO: 02-A000100486  RKD: 212651  SNAC: w6kp9kjm  SUDOC: 059222859  TePapa: 59288  Trove: 1035570  ULAN: 500063102  VcBA: 495/177882  VIAF: 32791569   WorldCat (עם VIAF): 32791569 
סדרות ציורים של נופים מפורסמים היו פופולריות בתקופת טוקוגאווה.
דמויות מן הפולקלור היפני המיוצגות בסגנון עז.
כרזת פרסומת ל"חג הבנים".
קריקטורה מאת קוניושי
רבים מהגיבורים ב"גדת המים" מפנים לצופה גב שרירי ומקועקע ביצורים פלאיים המדגישים את כוחם הרב.
"האנשה של חתולים ככלי לסאטירה חברתית".
אוניברסיאדת סיציליה (1997)

| --- | --- |

 עיר מארחת:  איטליה סיציליה, איטליה
 מדינות משתתפות:  124 במספר
 ספורטאים משתתפים:  3,949
 תחרויות:  10 ענפים
 טקס הפתיחה:  20 באוגוסט 1997
 טקס הנעילה:  31 באוגוסט 1997
 נפתח רשמית על ידי:  אוסקר לואיג'י סקאלפרו 
 האצטדיון הראשי:  מספר אתרים ברחבי האי
 
אוניברסיאדת הקיץ ה-19 נערכה באי סיציליה, איטליה ב-1997 במשחקים השתתפו כ-4,000 ספורטאים.
באוניברסיאדה זו נערכו תחרויות ב-12 ענפי ספורט: אתלטיקה (45 תחרויות), התעמלות (כולל התעמלות אמנותית (5 תחרויות) והתעמלות מכשירים (14 תחרויות)), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות) ושחייה (34 תחרויות).
סך הכול הוענקו 393 מדליות, מתוכן 61 לארצות הברית.
אירועים מיוחדים

מרטינה מורבצובה (סלובקיה סלובקיה), זכתה ב-4 מדליות זהב אישיות, יותר מכל מתחרה אחר, והייתה לשחיינית המצטיינת של האוניברסיאדה.
אתרי התחרויות

טקס פתיחה ואתלטיקה - אצטדיון בקטניה
סיף - קטניה
כדורסל - מסינה, רגוסה, פברה
שחייה, קפיצה למים, כדורמים - הבריכה של אוניברסיטת מסינה
התעמלות אומנותית - סירקוזה
כדורגל, טקס נעליה - פלרמו
כדורעף - פלרמו
טניס - פלרמו
טבלת המדליות (חלקית)

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | ארצות הברית ארצות הברית | 20 | 19 | 22 | 61 |
| 2 | אוקראינה אוקראינה | 17 | 6 | 4 | 27 |
| 3 | יפן יפן | 14 | 8 | 11 | 33 |
| סך הכל | סך הכל | 129 | 129 | 135 | 393 |